PLAN FOR CULTURE

Okrugli stol: "Satira kao zadnja linija obrane"
2026-06-06 20:00 - 22:00 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića

Budući da se ove godine navršava 50 godina festivala, obilježavanje tog izuzetnog jubileja zamislili smo uz popratnu tribinu o satiri i njenoj poziciji u suvremenom društvu. Teme koje će se obrađivati u tom smislu bile bi satira i njena pozicija u odnosu na stvarnost, a sudionici su istaknuti umjetnici, književnici, redatelji, pisci, kritičari i teatrolozi koji bi se ovom prilikom pozabavili satirom, njezinim utjecajem i značajem.

Oni su redom: Hrvoje Ivanković, dramaturg, kazališni kritičar i publicist, Željko Hubač, dramski pisac, Dora Ruždjak Podolski, redateljica, Aleksandar Milosavljević, teatrolog, Vinko Brešan, redatelj i Viktor Ivančić, novinar, humorist i pisac. Moderatorica okruglog stola je teatrologinja dr.sc. Martina Petranović.

Izložba Život vječni Helene Schultheis Edgeler u Galeriji Flora
2026-06-05 19:00 - 2026-06-26 21:00 | HDLUDU, Šetalište kralja Zvonimira 32, Dubrovnik
Radovi iz ciklusa Život vječni Helene Schultheis Edgeler na prvi pogled izgledaju kao da gledamo nečiji san ili podsvijest. To je vizualni prikaz prostora koji istovremeno pripada prošlosti i budućnosti, sjećanju i predviđanju. U tim prizorima vrijeme gubi svoj uobičajeni tijek i postaje slojevito. Povijesni detalji, monumentalna arhitektura i naznake tehnološke budućnosti – ili čak naše stvarnosti – isprepliću se i stapaju u neku novu, hibridnu stvarnost. Kao gledatelji, ulazimo u prostore koji nam djeluju čudno poznato, a istovremeno potpuno strano, kao da promatramo svijet koji se tek stvara ili svijet koji se polako raspada.
Umjetnica se temom umjetne inteligencije bavi još od 2017. godine, puno prije nego što je ona postala dio naše svakodnevice i javnih rasprava. U ranijim radovima ulazila je u dijalog s povijesnoumjetničkim nasljeđem kroz reference na autore i različite vizualne pristupe – od Duchampovih pomaka u razumijevanju umjetničkog djela, Cranachovih i Rafaelovih kompozicijskih modela, preko istraživanja pokreta Eadwearda Muybridgea, pa do suvremenijih pristupa Davida Hockneya i Masamija Teraoke, kao što uočava kustosica Nada Beroš u predgovoru za autoričinu izložbu Put It In The Cloud. Ti su utjecaji bili početna točka iz koje je autorica razvijala svoj prepoznatljiv stil. No, u novijim radovima taj se odnos mijenja. Iako likove i dalje smješta u prostore koji prizivaju monumentalne crkve, palače i ceremonijalne dvorane, umjetnica se sve više oslobađa tereta nasljeđa i okreće vlastitim mentalnim krajolicima.
Prostori koje stvara djeluju poput unutarnjih prostora kolektivnog i osobnog pamćenja – mjesta na kojima se susreću tragovi prošlosti, imaginacija i budućnost. Visoki lukovi, masivni stupovi i velike građevine stvaraju osjećaj uzvišenosti, ali i potmule nelagode. Sve djeluje toliko neuhvatljivo da imamo osjećaj kako ti prostori više pripadaju ljudskoj svijesti nego stvarnom svijetu.
U novom ciklusu Život vječni, koji se nastavlja na njezin rad Deus Machina iz 2023. godine, autorica ide korak dalje i bavi se vrlo konkretnim problemima. Slika Bijeg, primejrice, prikazuje trenutak u kojem se umjetna inteligencija oslobađa ljudskih granica. Pred nama se pojavljuje više AI entiteta čiji se interesi i sukobi isprepliću, ali i otvoreno sudaraju s ljudima. S druge strane, slika Edikt izravnije progovara o problemima današnjeg društva i politike, dotičući se rasta radikalne desnice, kulta moći i sve prisutnijeg osjećaja prijetnje. Na njoj umjetna inteligencija preuzima oblike ljudskog ponašanja, ali ih dovodi do zastrašujuće krajnosti, gotovo karikature. Naoružani likovi, koje pamtimo još iz ciklusa Deus Machina, ovdje se pojavljuju kao jasan znak skrivene agresije i sukoba koji samo što nije izbio.
Ove personifikacije umjetne inteligencije više nisu samo tehnološki alati ili pasivni računalni sustavi. Oni postaju živa bića s vlastitim odnosima, problemima i interesima. Njihov ljudski izgled ne služi tome da se s njima lakše poistovjetimo, već da stvori nove identitete na samoj granici između poznatog i nepoznatog, prirodnog i umjetnog. Upravo u toj napetosti između stvarnog i simuliranog, između povijesnog iskustva i tehnološke projekcije, nastaju slike melankolične i pomalo sumorne atmosfere, koje istodobno djeluju kao opomena i kao poetska meditacija o vremenu u kojem živimo.
Dora Lučić
Helena Schultheis Edgeler hrvatska je vizualna umjetnica koja radi u području slikarstva, videa i animacije, s posebnim naglaskom na eksperimentalni film. Više od trideset godina izlaže na samostalnim i skupnim izložbama u Hrvatskoj i inozemstvu. Zaposlena je na Tekstilno-tehnološkom fakultetu Sveučilišta u Zagrebu, gdje u zvanju redovne profesorice predaje na grupi kolegija crtanje i slikanje. U svom radu povezuje klasične slikarske tehnike s digitalnim alatima, povremeno koristeći AI-generirane vizualne predloške kao početnu točku za slike u tradicionalnim medijima. U ciklusima Deus Machina i Život vječni bavi se temama odnosa čovjeka i umjetne inteligencije, te motivima sjećanja, budućnosti i promjene, koje prikazuje kroz figurativne kompozicije.

***
At first glance, the works from Life Eternal series by Helena Schultheis Edgeler appear as if we are looking into someone’s dream or subconscious. They are a visual representation of a space that simultaneously belongs to the past and the future, to memory and anticipation. In these scenes, time loses its usual flow and becomes layered. Historical details, monumental architecture, and traces of a technological future – or even of our current reality – intertwine and blend into a new hybrid reality. As viewers, we enter spaces that feel strangely familiar yet entirely alien, as if we are observing a world still in formation or one that slowly comes apart.
Schultheis Edgeler has been working with the theme of artificial intelligence since 2017, long before it became part of our everyday life and public discussions. In her earlier works, she was exploring art-historical heritage through references to various authors and visual approaches –from Duchamp’s shifts in the understanding of artwork, Cranach’s and Raphael’s compositional models, through explorations of movement in the work of Eadweard Muybridge, to more contemporary approaches by David Hockney and Masami Teraoka, as noted by curator Nada Beroš in the foreword to the artist’s exhibition Put It In The Cloud. These influences served as the starting point from which the artist developed her distinctive style. In her more recent works, however, this relationship has changed. Although she continues to place figures in spaces that remind of monumental churches, palaces, and ceremonial halls, the artist liberates herself from the weight of art-historical heritage and turns towards her own mental landscapes.
The spaces she creates appear like internal realms of collective and personal memory –places where traces of the past, imagination, and the future come together. High arches, massive columns, and monumental structures produce a sense of grandeur, but also a subdued unease. Everything feels so elusive that these spaces seem to belong more to human consciousness than to the physical world.
In her new series, titled Life Eternal, continuing on Deus Machina from 2023, the artists takes a step further and deals with concrete problems. Painting The Escape, for instance, depicts a moment in which artificial intelligence frees itself from human constraints. Several AI entities emerge before us, whose interests and conflicts entwine with one another, but also clash with people. On the other hand, The Edict speaks more directly about the problems of contemporary society and politics, touching on the rise of the radical right, the cult of power, and an increasingly pervasive sense of threat. In this work, artificial intelligence takes on forms of human behavior but pushes people to a disturbing extreme, almost to the point of caricature. Armed figures, familiar from the Deus Machina series, appear here as a clear sign of hidden aggression and conflict that is about to erupt any second.
These personifications of artificial intelligence are no longer just technological tools or passive computational systems. They become living beings with their own relationships, problems, and interests. Their human appearance is not intended to facilitate identification, but to generate new identities at the very threshold between the familiar and the unfamiliar, the natural and the artificial. It is precisely within this tension between the real and the simulated, between historical experience and technological projection, that paintings of a melancholic and somewhat somber atmosphere are created, paintings that function simultaneously as a warning and as a poetic meditation on the times we live in.
Dora Lučić

Helena Schultheis Edgeler is a Croatian visual artist working in painting, video and animation, with a particular focus on experimental film. She has been exhibiting for more than thirty years in solo and group exhibitions in Croatia and abroad. She is employed at the Faculty of Textile Technology, University of Zagreb, where she is a full professor teaching drawing and painting courses. In her work, she combines classical painting techniques with digital tools, occasionally using AI-generated visual prompts as a starting point for works in traditional media. In the cycles Deus Machina and Life Eternal she addresses the relationship between humans and artificial intelligence, as well as themes of memory, future and transformation, which she presents through figurative compositions.

OTAC, KĆI I DUH SVETI
2026-06-05 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Satiričko kazalište Kerempuh
Mate Matišić
Otac, Kći i Duh Sveti
Redatelj: Janus Kica

˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.

Igraju: Vedran Mlikota, Branka Trlin, Mirela Videk Hranjec, Ines Bojanić, Linda Begonja, Marko Makovičić, Hrvoje Kečkeš, Dražen Čuček, Vilim Matula, Mia Begović, Tamara Kovačević, Anica Kontić

NP SUBOTICA: Trilogija Lehman
2026-06-03 20:00 - 22:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Narodno pozorište Subotica
Stefano Massini, Ben Power
Trilogija Lehman
Redatelj: Igor Pavlović

“Trilogija Lehman” nije samo epska saga (više od 150 godina) o prošlosti obitelji Lehman, već i o širem kontekstu globalnog kapitalizma, koji je od svojih korijena uspostavljan kroz trgovinu pamukom u ropskom sustavu američkog Juga. Eksploatacija robova omogućila je akumulaciju bogatstva nove elite toga vremena, uključujući i obitelj Lehman. Danas, u svijetu koji se čini naprednijim i liberalnijim, suočavamo se s novim oblikom ropstva: potrošačkom ovisnošću. Naša svakodnevna stvarnost oblikovana je idejom o “slobodi” kroz potrošnju, dok zapravo ostajemo zarobljeni u neprekidnoj potrazi za novim proizvodima, novim identitetima i vječnom srećom u sustavu u kojem je etički ispravno sve što je ekonomski isplativo.

Igraju: Vladimir Grbić, Igor Greksa, Miloš Macura

SNG NOVA GORICA: Sve što se je dalo
2026-06-02 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Svečano otvorenje 50. Dana satire Fadila Hadžića
Slovensko narodno gledališče Nova Gorica
Tereza Gregorič, Borut Petrović, Jakob Šfiligoj
Sve što se je dalo
Redateljica: Tereza Gregorič
Predstava je titlovana na hrvatski jezik.

“Sve što se je dalo” je komedija nastala iz priča svjedoka koji žive uz slovensko-talijansku granicu. Na humorističan se način dotiču različitih – pa i gorućih ili čak sudbinskih – tema, problema i fenomena koji su presudno obilježili društvene i ekonomske prilike pojedinaca i zajednica. Nude zanimljive usporedbe i objašnjavaju generacijske razlike, a prije svega smijehom povezuju publiku i potiču je na razmišljanje.

Igraju: Patrizia Jurinčič Finžgar, Marjuta Slamič, Borut Petrović k. g., Jakob Šfiligoj, Matija Rupel, Anže Vrabec k. g. / Blaž Pahor k. g.

Javna tribina: Stanovanje izvan okvira
2026-06-02 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Priuštivo stanovanje nije nova ideja – neki od modela kolektivne i zajednički usmjerene gradnje imaju dugu tradiciju i u Hrvatskoj i u Europi. No tržišni pritisci posljednjih desetljeća gurnuli su te pristupe na marginu. Danas se vraćaju – pod novim imenima i u novim oblicima – kao odgovor na stambenu krizu koja pogađa gotovo svaki europski grad.
Stambene zadruge, kolektivno stanovanje, samoodrživa naselja.
Modeli koji u Danskoj, Njemačkoj i Austriji funkcioniraju desetljećima, u Hrvatskoj tek pronalaze pravni okvir: novi Zakon o priuštivom stanovanju ih prvi put eksplicitno prepoznaje.
Modeli poput stambenih zajednica – sa zajedničkim prostorima za kuhanje, rad i druženje – sve više zanimaju i mlade koji traže priuštivo i fleksibilno rješenje, i starije koji ne žele živjeti izolirano. Nije to kompromis, nego drugačiji izbor.
Na okruglom stolu Stanovanje izvan okvira pitamo se kakva su nekonvencionalna rješenja već sada moguća te što možemo naučiti iz tuđih – i vlastitih – iskustava.
Goran Jeras iz ZEF-a donosi komparativna europska iskustva i predstavlja projekte zadružnog stanovanja koji se već razvijaju u Hrvatskoj.
Mila Erceg, diplomantica na Arhitektonskom fakultetu, u sklopu diplomskog rada istražuje održive i suvremene načine stanovanja
Razgovor moderira Nina Šantek s portala Bauštela.hr.
Otvoreno za sve koji razmišljaju o tome gdje i kako živjeti – ili koji grade i planiraju za druge

ULUPUH u gostima: Smiljka Franjić / Potraga za pravim kutom u Galeriji Kranjčar
2026-06-01 19:00 - 21:00 | Galerija Kranjčar, Kaptol 26, Zagreb, 10000
ULUPUH i Galerija Kranjčar najavljuju otvorenje izložbe Smiljke Franjić / Potraga za pravim kutom koja se održava u sklopu galerijskog programa ULUPUH u gostima. Kustosica izložbe je Elizabeta Wagner. Otvorenje će se održati u ponedjeljak, 1. lipnja 2026. u 19:00 sati u Galeriji Kranjčar, Kaptol 26. Izložba ostaje otvorena do 6. lipnja 2026., a ulaz je slobodan.
Samostalna izložba „Potraga za pravim kutom“ donosi recentne radove umjetnice Smiljke Franjić, koja kroz nakit, slike i asamblaže stvara prepoznatljiv svijet snažnih kontrasta i precizno oblikovanih formi. Polazeći od fosilnog hrasta (abonosa) i srebra – dva materijala bogate teksture, povijesti i simbolike – umjetnica oblikuje radove u kojima se susreću organsko i geometrijsko, brutalno i profinjeno, arhaično i suvremeno. Prilagođeno iz predgovora Elizabete Wagner

GSK Kerempuh: MAMA SE OPILA KO MAJKA
2026-05-29 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ivor Martinić
Redateljica: Marina Pejnović
“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.
Igraju:
Marina – Tanja Smoje
Zoran – Hrvoje Kečkeš
Tea – Anica Kontić
Tom – Jakov Zovko
Susjeda Klara – Mia Anočić – Valentić
Susjed Miro – Vedran Mlikota
Vesna – Branka Trlin

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ALAN FORD
2026-05-28 20:00 - 21:20, 2026-05-19 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

VRATA DO
2026-05-28 20:00 - 21:10 | Teatar EXIT (Ilica 208)
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.

Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

Održiva Ura: Energetska tranzicija doma
2026-05-28 17:30 - 19:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
I ove godine Erste i Urania donose pet razgovora o stvarima koje mijenjaju naše živote, energiju, dom, novac i zajednicu. Program Energetska tranzicija doma – Powered by Erste održava se u Uraniji – prostoru kreacije. Razgovaramo s ljudima koji to svaki dan rade.
Plaćate li struju više nego prije? Niste jedini.
Cijene energenata rastu, klimatski i geopolitički uvjeti postaju sve nepredvidljiviji, a stambeni i poslovni objekti i dalje troše više nego što bi trebali. Dobra vijest je da postoje konkretna rješenja – i nikad nije bilo više subvencija i povoljnih financiranja za njihovu provedbu.
Na prvom događanju Korak po korak do energetske tranzicije vašeg doma otvaramo temu energetske neovisnosti stambenih i poslovnih objekata – sa stručnjacima i praktičnim odgovorima na pitanja koja si vjerojatno već postavljate.
Što ćeš saznati:

Koliko stvarno možeš uštediti energetskom obnovom kuće ili zgrade – i za koliko se vremena investicija vrati.
Kako funkcionira ugradnja solarnih panela i koje subvencije su trenutno dostupne.
Koji su financijski modeli i alati koji ti pomažu izračunati isplativost prije nego što kreneš.

Tko govori:
Vjeran Piršić iz Udruge Eko Kvarner donosi praktično iskustvo iz rada na energetskoj učinkovitosti stambenih objekata — što funkcionira, a što je samo lijepo na papiru.
Marko Sušanj iz Tuta Blu d.o.o. iza sebe ima više od 900 realiziranih solarnih projekata. Zna što pita svaki vlasnik kuće prije nego što se odluči – i što ga obično iznenadi nakon ugradnje.
Antonija Radošević iz Erste banke predstavit će financijske modele i zelene kalkulatore koji omogućuju procjenu ušteda i povrata ulaganja – prije nego što potpišeš išta.
Kroz razgovor ćemo otvoriti aktualne trendove te približiti mogućnosti financiranja, pametnijeg korištenja energije i prilike koje se danas otvaraju na tržištu.

KAKO MISLIŠ MENE NEMA
2026-05-27 20:00 - 22:00 | Teatar EXIT (Ilica 208)
Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

ARMAGEDONCI
2026-05-26 20:00 - 21:30 | Teatar EXIT (Ilica 208)
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.

Skulptura misli Gordane Bajurin u Flori
2026-05-25 19:00 - 21:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe
GORDANA BAJURIN: Skulptura misli
koje će se održati u ponedjeljak 25. svibnja u 19 sati u Galeriji Flora.
Izložba se može pogledati do 2. lipanj svaki dan od 14 -19 sati sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com
Radujemo se Vašem dolasku i druženju u Flori.
***
Ova izložba nastala je iz rada s kolažem, ali ne kao klasičnom slikom, nego kao načinom slaganja i građenja. Radovi su izrađeni od plakata programa “Karantena” Art Radionice Lazareti — prostora dubrovačkog lazareta koji je nekada bio karantena, a danas je mjesto umjetnosti. Upravo ta promjena, od izolacije do stvaranja, važan je dio ove priče. Koristeći više primjeraka istih plakata, rezanjem i ponovnim slaganjem, izvorni sadržaj se postupno gubi. Umjesto konkretnih događaja ostaju tragovi — boje, ritmovi i odnosi među oblicima. Kolaži se tako počinju ponašati poput struktura. Slojevi se nadograđuju, preklapaju i stvaraju osjećaj dubine i života — kao da se u njima pojavljuju figure u pokretu, u plesu ili glumi. Zbog toga ova izložba ne govori o skulpturi u doslovnom smislu, nego o načinu razmišljanja — o tome kako se misli mogu slagati, razgrađivati i ponovno oblikovati. Svaki rad je jedan dio tog procesa. Zajedno čine — Skulpturu misli.
Gordana Bajurin rođena 25. siječnja 1950. u Dubrovniku. Sedamdesetih godina bila je članica Fotokluba Dubrovnik. Od 1993. članica je Art radionice Lazareti. Od 2005. članica je ULIPUD-a, a od 2009. Fotokluba Marin Getaldić i Hrvatskog društva likovnih umjetnika Dubrovnik.
Samostalne izložbe 2001 – Dubrovnik, Galerija Artur – Ukradeni horizont 2002 – Dubrovnik, Galerija Ranjina – Dovršena priča 2005 – Dubrovnik, Galerija Ranjina – Rastopljena forma fotografije 2006–2008 – Dubrovnik, Dom Marina Držića – Povezujući oblici Dubrovnika 2010 – Dubrovnik, Art radionica Lazareti – Reciklaža 2014 – Dubrovnik, Galerija Flora – Požar 2016 – Dubrovnik, Dubrovačka kuća – Art radionica Lazareti – Kolaži – u čast sv. Vlahu 2019 – Dubrovnik, Art radionica Lazareti – Čipke i mustre 2023 – Dubrovnik, Art radionica Lazareti – Simbioza 2025 – Dubrovnik, Art radionica Lazareti – Papir i maslina Skupne izložbe (izbor) 2008 – Dubrovnik, Umjetnička galerija Dubrovnik – Dubrovački likovni trenutak (2) 2012 – Dubrovnik, palača Sponza – Dubrovnik International Photo Salon 2014 – Dubrovnik, Lazareti – Galerija Otok – Suvremeni dubrovački autori 2016 – Dubrovnik – Godišnja izložba HDLU Dubrovnik 2017 – Dubrovnik, Umjetnička galerija Dubrovnik – Dubrovački likovni trenutak3

MALO BLAGO
2026-05-23 20:00 - 21:30 | Teatar EXIT (Ilica 208)
Predstava Malo Blago, nastala prema tekstu renomirane irske dramaturginje Elaine Murphy, donosi emotivnu, iskrenu i slojevitu priču o tri generacije žena – baki, majci i kćeri – koje se suočavaju s izazovima svakodnevice bez prisutnosti muške figure. Kroz duhovite, ali i dirljive trenutke, predstava otkriva njihovu međusobnu povezanost, snagu, slabosti i prilagodbu promjenama koje im život donosi.
Baka, jedina koja ima stabilnog partnera, pokušava razumjeti i podržati svoju kćer i unuku dok se one bore s emotivnim turbulencijama, profesionalnim pritiscima i osobnim dilemama. Svaka od njih nosi vlastiti teret – gubitke, nesigurnosti i nadanja – dok istovremeno pokušavaju sačuvati ono najvrjednije: međusobnu ljubav i obiteljsku bliskost.

VIKING SLABOG ZDRAVLJA
2026-05-23 19:00 - 20:30 | Studio EXIT, Gundulićeva 37/1, Zagreb, 10000
„Ako Vam sve ide naopako i vrtite se u krug, nazovite!“

Poželite se javiti, zar ne?
JASENKO BUKVA (Petar Atanasoski)
Nedovršeni student indologije, povijesti, novinarstva, bivši copywriter, autor jedne zbirke poezije naslova „Pabirci i rbine“, maštoviti je muljator i manipulator koji ispreda priče za svaku žrtvu (ili klijenta, ako vam je draže) ponaosob. On «rješava» vaše probleme tražeći probleme koje ste imali u vašim prošlim reinkarnacijama. Jednom kad se zapletete u mrežu njegovih priča, u koje, budi usput rečeno, i on sam s vremenom je počeo vjerovati, nećete se tako lako izvući. «Sve Vam ide naopako i vrtite se u krug?» – tek sad ćete se dobro zavrtjeti. Klijenti su mu najčešće žene i on je njihova muška Šeherezada.
LJERKA ŠPALJ (Judita Franković Brdar)
Porezna referentica za stranke od slova M do slova Ž, jednostavno ne može shvatiti kako i nakon petnaest godina rada svakodnevno mora odgovarati na pitanja tipa: „A ja sam kod Vas?“ koje postavljaju ljudi s početnim slovom prezimena K, L ili LJ. Abeceda nije jača strana njezinih stranaka. Posao – ukalupljen, zdravlje – dobro, a ljubav – pozitivna nula.
Povezana s ovdje i sada, istovremeno intimna i angažirana, čvrsto protkana aktualnom svakodnevicom, antiromantična komedija “Viking slabog zdravlja” kroz priču o dvoje aktera povezanih pokušajima dohvata bivših života tematizira i osnovu glumačkog i režijskog umijeća, a to je stvaranje novih likova i brojnih intimnih svjetova.

Radionica Svibanjski snovi
2026-05-23 10:00 - 11:00 | ZAGREB
Inspirirajte se svojim snovima i djelima umjetnika koji ih je često ovjekovjećivao – Marca Chagalla. Kažu kako snovi imaju svoju simboliku, a vi ćete odabrati koje motive želite i koju će oni simboliku nositi. Tehnike kojima ćemo se baviti su litografija i akvarel.
Tehnika: Kombinacija litografije (kitchen lithography) i akvarel.
Uzrast: Radionica je namijenjena djeci školske dobi, mladima, odraslima i osobama treće životne dobi.

GSK Kerempuh: ŽENIDBA
2026-05-22 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

KLAMMOV RAT
2026-05-22 20:00 - 21:10 | Teatar EXIT (Ilica 208)
Ova monodrama gorkog okusa, psihološki je portret jednog srednjoškolskog profesora književnosti pred krahom vlastitog integriteta. S namjerom predavanja o Goetheovom „Faustu“, dolazi pred razred koji odbija surađivati. Razred je profesoru objavio rat. Profesor se brani svim svojim slabostima, razred napada tišinom, a nijedna strana više ne razaznaje istinu. Predstava poziva na dijalog i istražuje posljedice nedostatka komunikacije i empatije unutar edukativnog sustava.
Tekst „Klammov rat“ autora Kaija Hensela nastao je 2000. godine, a u svojim početnim godinama bio je jedan od najizvođenijih dramskih tekstova u Njemačkoj. Do sada je doživio preko 100 međunarodnih produkcija, a ovo je prva inscenacija teksta u Hrvatskoj.

SJAJNE STVARI
2026-05-22 19:00 - 20:00 | Studio EXIT, Gundulićeva 37/1, Zagreb, 10000
„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Radi se o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?

GSK Kerempuh: SMRT NA DOPUSTU
2026-05-21 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

PRIMA FACIE
2026-05-21 20:00 - 21:30 | Teatar EXIT (Ilica 208)
Nagrađivani svjetski tekst Suzie Miller napeti je odvjetnički triler pun preokreta, oštrih dijaloga i emocionalnih lomova te jedna od najizvođenijih i najuzbudljivijih suvremenih kazališnih predstava posljednjih godina. Predstava koja te drži na rubu sjedala od prve do zadnje minute. U središtu priče je briljantna, ambiciozna odvjetnica Tessa koja suvereno vlada sudnicom — sve dok se pravila igre ne okrenu protiv nje. Karijeru je izgradila na vjeri u zakon, pravila i moć sudnice. Ona zna kako sustav funkcionira. I zna u njemu pobjeđivati. Ali kada se osobno iskustvo sudari s pravilima tog istog sustava, sve u što je vjerovala počinje se raspadati. Ono što počinje kao dinamična sudska drama, pretvara se u osobnu bitku koja razotkriva pukotine sustava i postavlja neugodna, ali nužna pitanja. U snažnoj i potresnoj monodrami Suzie Miller – i sama bivša odvjetnica – otvara pitanje koje se tiče svih nas: može li pravni sustav zaista razumjeti ljudsko iskustvo? U izvedbi genijalne i zavodljive Nataša Janjić Medančić, predstava dobiva dodatnu snagu i magnetizam. Njezina transformacija na sceni je fascinantna – od samouvjerene, duhovite i britke profesionalke do žene suočene s vlastitim slomom. Dinamična, intenzivna i emotivno razoružavajuća, njezina izvedba publiku vodi kroz smijeh, šok i tišinu u kojoj zastaje knedla u grlu. Prima Facie nije samo predstava – to je iskustvo koje vas neće ostaviti ravnodušnima. Nasmijat će vas, zalediti, uzdrmati i natjerati da dugo nakon spuštanja zastora razmišljate o onome što ste vidjeli. Ne propustite kazališni triler o istini, moći i pravdi — sirov, inteligentan i neizbježno aktualan. Hit s Broadwaya i londonskog West Enda, dolazi na pozornicu u produkciji Petit teatra u suradnji sa Teatrom EXIT.

Kreativna Ura: Arhitektura i glazba
2026-05-21 19:30 - 21:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Kreativna Ura: Arhitektura i glazba istražuje odnos arhitekture i glazbe kroz prizmu akustike — medija koji povezuje prostorne karakteristike s načinima na koje zvuk nastaje, širi se i doživljava. Kroz uvodni razgovor i glazbeni segment, program se razvija kao dijalog prostora i zvuka.
U prvom dijelu Marko Slaviček, skladatelj i arhitekt na doktorskom studiju multimedijalne umjetnosti u Berlinu, donosi sažeti pregled uloge akustike u odnosu između arhitektonskog prostora i glazbene prakse. Predavanje se bavi utjecajem prostora na razvoj glazbenih stilova, korištenjem arhitekture za prostorno oblikovane (spacijalizirane) akustičke i elektroničke izvedbe te razumijevanjem rezonancije kao aktivnog glazbenog parametra.
Kroz odabrane primjere i osvrte na radove skladatelja poput Antonija Lottija, Karlheinza Stockhausena, Johna Chowninga, Alvina Luciera i Nicolasa Collinsa, otvara se pitanje kako prostor ne djeluje samo kao kontekst, već kao aktivni sudionik u stvaranju glazbe.
Drugi dio programa donosi izvedbeni segment u kojem NAE Collective kroz odabrane skladbe i zvučne primjere istražuje međuodnos glazbe i prostora. Program uključuje radove koji koriste akustičke fenomene, povratnu spregu (feedback) i elektroniku kao sredstva prostorne artikulacije zvuka.
Na programu su:

Music Stands — Cathy van Eck (za feedback i notni stalak)
Kottos — Iannis Xenakis (za violončelo solo)
Memories of Kowloon — Tomislav Oliver (za bas klarinet, elektroniku i video)

Glazbeni dio programa izvode Branimir Norac (klarinet), Vid Veljak (violončelo) i Tomislav Oliver (elektronika), članovi ansambla NAE Collective.
Program je realiziran uz financijsku podršku HDS – Contemporanea 2026.

GSK Kerempuh: GRUNTOVČANI
2026-05-20 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.
Popusti na grupne posjete (10 i više osoba)
Prodaja na tel. 01/4833 645, 01/4833 646

SHAKEspeare na EXIT
2026-05-20 20:00 - 21:40 | Teatar EXIT (Ilica 208)
Shakespeare je napisao 37 komada.
To ste sigurno već znali?!
Od čega 10 povijesnih drama.
I to ste znali?!
Od čega 18 komedija.
I to?!
Osmislio je i napisao 1.222 lika.
A to?!
Svaki od 37 komada postavljen pojedinačno na scenu traje, zavisno od kraćenja, između 3 i 5 sati. Dakle, 37 x 4 sata (prosječno) iznosi 148 sati.
Jeste li i to znali?
A jeste li znali kako je sve to moguće odigrati u manje od 2 sata?!
Upoznajte Romea i Juliju, Hamleta, Ofeliju, Macbetha i njegovu krvavu Lady, Antonija i Kleopatru, Mletačkog trgovca, Tita Andronika, Kralja Leara, Richarda III., Henrika VIII. i mnoge druge, kakve ih još nikada niste vidjeli.
Na EX! That’s IT!

Praktikum za povjesničare umjetnosti
2026-05-20 08:00 - 23:30 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Dijalog povijesti umjetnosti i suvremene umjetničke produkcije — prilog razvoju kritičke misli #5
Društvo povjesničara umjetnosti Hrvatske najavljuje peto izdanje Praktikuma – edukativnog i praktičnog programa namijenjenog diplomiranim povjesničarima umjetnosti i studentima završnih godina iz Hrvatske i inozemstva.
Program je pokrenut eksperimentalno, no kroz protekla izdanja pokazalo se koliko je ovakav format važan i potreban – interes sudionika kontinuirano raste, a Praktikum se profilirao kao prostor susreta, razmjene i zajedničkog rada. Posebno nam je važno umrežavanje kolega s umjetnicima, kustosima i međusobno, kao i poticanje otvorenih razgovora iz kojih se razvija konkretno djelovanje.
Ovogodišnji program realizira se u suradnji s Institutom za suvremenu umjetnost i AICA-om Hrvatska, a završna izložba bit će predstavljena u sklopu sajma suvremene umjetnosti Art Zagreb.
Tema ovogodišnjeg praktikuma usmjerena je na promišljanje odnosa između povijesti umjetnosti i suvremene umjetničke prakse. Polaznici će analizirati tekst povjesničarke umjetnosti Vere Horvat Pintarić te kroz dijalog s kolegama, umjetnicima i kustosima razvijati izložbeni koncept inspiriran tim tekstom.
Program otvara niz važnih pitanja: Može li povjesničar umjetnosti danas ponuditi relevantnu evaluaciju suvremenog djela? Ima li još uvijek ulogu posrednika između muzeja, tržišta i publike? Može li se obnoviti autoritet stručne prosudbe u vremenu algoritamski oblikovanih mišljenja?
Kroz rad na skupnoj izložbi suvremene umjetnosti polaznici će: primijeniti teorijska znanja u kontekstu suvremene hrvatske umjetnosti, reinterpretirati klasične i moderne tekstove u odnosu na suvremenu produkciju te sudjelovati u svim fazama realizacije izložbe – od koncepta do promocije.
Prijave su otvorene do 20. svibnja 2026.
Prijavni obrazac se nalazi stranici www.dpuh.hr
Sastanci će se održavati online, uz nekoliko susreta uživo (raspored prema dogovoru sa sudionicima).
Organizator: Društvo povjesničara umjetnosti Hrvatske
Partneri: Art Zagreb 2026, Institut za suvremenu umjetnost, AICA Hrvatska

GSK Kerempuh: SUBOTA, NEDJELJA I PONEDJELJAK
2026-05-17 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SVE ZBOG JEDNOG IMENA
2026-05-16 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Radionica Moj mini vrt
2026-05-16 10:00 - 11:00 | ZAGREB
Stvarat ćemo otiske vrtova na malim dimenzijama papira – male gredice, cvjetne otočiće, … Napravit ćemo skicu, izrezati u linoleumu i otisnuti. Ukoliko ste oduvijek maštali o vrtu, sada je prilika da izradite mini otiske kako bi mogao izgledati. Na kraju ih stavljamo u male okvire za slike i spremni su da ih odnesete kući.
Tehnika: Linorez.
Hrvatski školski muzej, u povodu obilježavanja 125. obljetnice, daruje javnosti kreativne likovne radionice koje će se održavati do lipnja 2026. godine.
